1.12 รายการระหว่างกัน

บุคคลที่อาจมีความขัดแย้ง : บจ.ชินวัตรโฮม

ลักษณะความสัมพันธ์ : มีกรรมการเป็นผู้ถือหุ้นของบริษัท

ลักษณะของรายการ : งานก่อสร้างบ้านจัดสรร

มูลค่า : ลูกหนี้การค้า 40.34 ลบ.

ความจำเป็น และความสมเหตุสมผลของรายการ : รายการค้าปกติ

บุคคลที่อาจมีความขัดแย้ง : บจ. ดับบลิวเอ็นเอสอาร์ เอ็นจิเนียริ่ง

ลักษณะความสัมพันธ์ : มีกรรมการร่วมกันในบริษัทย่อย

ลักษณะของรายการ : งานติดตั้งระบบงานไฟฟ้า

มูลค่า : ลูกหนี้การค้า 9.00 ลบ.

ความจำเป็น และความสมเหตุสมผลของรายการ : รายการค้าปกติ

บุคคลที่อาจมีความขัดแย้ง : Innovative Technologies (iNe) Ltd (Cayman)

ลักษณะความสัมพันธ์ : มีผู้ถือหุ้นรายใหญ่ร่วมกัน

ลักษณะของรายการ : งานให้บริการจัดหาบุคคลากร

มูลค่า : ลูกหนี้การค้า 1.76 ลบ.

ลักษณะของรายการ : งานให้บริการจัดหาบุคคลากร

มูลค่า : เจ้าหนี้การค้า 0.50 ลบ.

ความจำเป็น และความสมเหตุสมผลของรายการ : รายการค้าปกติ

บุคคลที่อาจมีความขัดแย้ง : หจก. ทะเลทอง

ลักษณะความสัมพันธ์ : มีกรรมการร่วมกันในบริษัทย่อย

ลักษณะของรายการ : ซื้อวัสดุอุปกรณ์

มูลค่า : ลูกหนี้การค้า 0.05 ลบ.

ความจำเป็น และความสมเหตุสมผลของรายการ : รายการค้าปกติ

บุคคลที่อาจมีความขัดแย้ง : Global Process Systems Inc.

ลักษณะความสัมพันธ์ : เป็นผู้ถือหุ้นรายใหญ่

ลักษณะของรายการ : ค่าเช่าพื้นที่และค่าติดตั้งท่อส่งก๊าซ

มูลค่า : ลูกหนี้การค้า 1.27 ลบ.

ลักษณะของรายการ : ค่าบริการจัดหาบุคคลากร

มูลค่า : เจ้าหนี้การค้า 0.21 ลบ.

ความจำเป็น และความสมเหตุสมผลของรายการ : รายการค้าปกติ

บุคคลที่อาจมีความขัดแย้ง : บจ. ดับบลิวเอ็นเอสอาร์ แปซิฟิค

ลักษณะความสัมพันธ์ : บริษัทย่อย และมีผู้ถือหุ้นรายใหญ่ร่วมกัน

ลักษณะของรายการ : เงินให้กู้ยืมระยะสั้น

มูลค่า : 45.21 ลบ.

ความจำเป็น และความสมเหตุสมผลของรายการ :
บริษัทให้เงินกู้ยืมระยะสั้นแก่บริษัทย่อยก่อนมีผู้ถือหุ้นรายใหญ่ร่วมกัน

บุคคลที่อาจมีความขัดแย้ง : Global Process Systems Inc.

ลักษณะความสัมพันธ์ : เป็นผู้ถือหุ้นรายใหญ่

ลักษณะของรายการ : เงินกู้ยืม

มูลค่า : 82.30 ลบ.

ความจำเป็น และความสมเหตุสมผลของรายการ : บริษัทกู้เงินจาก Global Process Systems
Inc. ซึ่งเป็นผู้ถือหุ้นรายใหญ่ ในอัตราดอกเบี้ยร้อยละ 8 ต่อปี
ซึ่งคณะกรรมการตรวจสอบพิจารณาแล้วเห็นว่าเป็นอัตราที่ยุติธรรมและมีความสมเหตุสมผลในการกู้เงิน

บุคคลที่อาจมีความขัดแย้ง : นางจินตนา กาวีวงศ์

ลักษณะความสัมพันธ์ : กรรมการ

ลักษณะของรายการ : เงินกู้ยืมระยะสั้น

มูลค่า : 0.50 ลบ.

ความจำเป็น และความสมเหตุสมผลของรายการ : เป็นเงินทดรองจ่ายให้แก่บริษัท

บุคคลที่อาจมีความขัดแย้ง : นายวรชัย สุขารมณ์

ลักษณะความสัมพันธ์ : รองกรรมการผู้จัดการอาวุโส

ลักษณะของรายการ : เงินกู้ยืมระยะสั้น

มูลค่า : 1.39 ลบ.

ความจำเป็น และความสมเหตุสมผลของรายการ : ป็นเงินทดรองจ่ายให้แก่บริษัทย่อย

บุคคลที่อาจมีความขัดแย้ง : นางสาวโสภา สงวนหงษ์

ลักษณะความสัมพันธ์ : กรรมการร่วมกันในบริษัทย่อย

ลักษณะของรายการ : เงินกู้ยืมระยะสั้น

มูลค่า : 2.10 ลบ.

ความจำเป็น และความสมเหตุสมผลของรายการ :
เป็นเงินกู้ยืมระยะสั้นตามสัญญาซื้อขายสินทรัพย์ระหว่างบริษัท กับ บจ. ดับบลิว.เอ็น.เอส.อาร์.
เอ็นจิเนียริ่ง จำกัด

ความจำเป็นและความสมเหตุสมผลของรายการระหว่างกัน

รายการระหว่างกันที่เกิดขึ้นมีความจำเป็นและความสมเหตุสมผลของการทำรายการ
เพื่อก่อให้เกิดผลประโยชน์สูงสุดต่อบริษัท
โดยคณะกรรมการตรวจสอบได้ร่วมกันพิจารณารายการระหว่างกันที่เกิดขึ้น
โดยพิจารณาถึงความจำเป็นของการเข้าทำรายการและความสมเหตุสมผลของอัตราที่คิดระหว่างกัน
พร้อมทั้งเปิดเผยประเภทและมูลค่าของรายการระหว่างกันของบริษัทและ/หรือบริษัทย่อย
กับบุคคลที่อาจมีความขัดแย้งภายใต้ประกาศและข้อบังคับของสำนักงานคณะกรรมการกำกับหลักทรัพย์และตลาดหลักทรัพย์
และประกาศตลาดหลักทรัพย์แห่งประเทศไทย

มาตรการหรือขั้นตอนการอนุมัติการทำรายการระหว่างกัน

กรณีที่มีรายการระหว่างกันของบริษัทและ/หรือบริษัทย่อย
กับบุคคลที่อาจมีความขัดแย้งทางผลประโยชน์
คณะกรรมการตรวจสอบจะเป็นผู้ให้ความเห็นเกี่ยวกับความจำเป็นในการเข้าทำรายการและความเหมาะสมทางด้านราคาของรายการนั้นๆ
โดยพิจารณาเงื่อนไขต่างๆ ให้เป็นไปตามลักษณะการดำเนินธุรกิจปกติในอุตสาหกรรม
และมีการเปรียบเทียบกับราคาของบุคคลภายนอกหรือราคาตลาด
หากคณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทและ/หรือบริษัทย่อยจะจัดให้ผู้เชี่ยวชาญอิสระเป็นผู้ให้ความเห็นเกี่ยวกับรายการระหว่างกันดังกล่าว
เพื่อนำไปใช้ประกอบการตัดสินใจของคณะกรรมการ คณะกรรมการตรวจสอบ หรือผู้ถือหุ้นตามแต่กรณี
โดยกรรมการผู้มีส่วนได้เสียจะไม่มีสิทธิออกเสียงในรายการดังกล่าว
อีกทั้งจะมีการเปิดเผยรายการระหว่างกันในหมายเหตุประกอบงบการเงินของบริษัทและ/หรือบริษัทย่อย

นโยบายและแนวโน้มการทำรายการระหว่างกันในอนาคต

รายการระหว่างกันที่อาจเกิดขึ้นในอนาคตนั้น กรรมการจะต้องปฏิบัติตามระเบียบต่างๆ
ที่ได้กำหนดขึ้น และกรรมการจะต้องไม่อนุมัติรายการใดๆ
ที่ตนหรือบุคคลที่อาจมีความขัดแย้งทางผลประโยชน์ในลักษณะอื่นใดกับบริษัทและ/หรือบริษัทย่อย
รวมทั้งไม่มีการมอบอำนาจให้บุคคลอื่นกระทำการแทนในรายการที่มีความขัดแย้งดังกล่าว
และจะต้องเปิดเผยรายการดังกล่าวต่อคณะกรรมการบริษัทและ/หรือบริษัทย่อยเพื่อพิจารณา
ซึ่งบริษัทและ/หรือบริษัทย่อยจะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
ข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
ข้อกำหนดเกี่ยวกับการเปิดเผยข้อมูลการทำรายการที่เกี่ยวโยงกัน
และการได้มาหรือจำหน่ายไปซึ่งทรัพย์สินของบริษัทและ/หรือบริษัทย่อย
รวมทั้งเป็นไปตามมาตรฐานบัญชี เรื่องการเปิดเผยข้อมูลเกี่ยวกับบุคคล
หรือกิจกรรมที่เกี่ยวข้องกันซึ่งกำหนดโดยสภาวิชาชีพบัญชีในพระบรมราชูปถัมภ์

ในกรณีที่เป็นรายการที่เกิดขึ้นเป็นปกติ บริษัทและ/หรือบริษัทย่อยได้กำหนดหลักเกณฑ์
และแนวทางในการปฏิบัติให้เป็นไปตามลักษณะการค้าโดยทั่วไป
โดยอ้างอิงกับราคาและเงื่อนไขที่เหมาะสมและยุติธรรม สมเหตุสมผล สามารถตรวจสอบได้
และนำเสนอให้คณะกรรมการตรวจสอบเป็นผู้พิจารณาอนุมัติในหลักเกณฑ์
และแนวทางในการปฏิบัติดังกล่าว

นอกจากนี้
ในกรณีที่คณะกรรมการตรวจสอบต้องให้ความเห็นเกี่ยวกับความเหมาะสมของรายการดังกล่าว
และคณะกรรมการตรวจสอบไม่มีความชำนาญในการพิจารณารายการระหว่างกันที่เกิดขึ้นนั้น
บริษัทจะจัดให้มีบุคคลที่มีความรู้ ความชำนาญพิเศษ เช่น
ผู้สอบบัญชีหรือผู้ประเมินราคาทรัพย์สินที่มีความเป็นอิสระเป็นผู้ให้ความเห็นเกี่ยวกับรายการระหว่างกัน
โดยความเห็นของคณะกรรมการตรวจสอบหรือบุคคลที่มีความรู้ความชำนาญพิเศษ
จะถูกนำไปใช้ประกอบการตัดสินของคณะกรรมการบริษัทหรือผู้ถือหุ้น แล้วแต่กรณี
เพื่อให้มีความมั่นใจว่าการเข้าทำรายการดังกล่าวจะไม่เป็นการโยกย้าย
หรือถ่ายเทผลประโยชน์ระหว่างบริษัท หรือบุคคลที่อาจมีความขัดแย้งของบริษัท
แต่เป็นการทำรายการที่บริษัทได้คำนึงถึงประโยชน์สูงสุดของผู้ถือหุ้นทุกราย